Grindhouse

***Grindhouse*** é un filme de acción e terror que se estreou en dúas partes no 2007. Foi coescrito, producido e dirixido por Robert Rodriguez e Quentin Tarantino. A dobre estrea débese ós dous segmentos nos que se compón, o *Planet Terror* de Rodriguez e o *Death Proof* de Tarantino. Os segmentos están divididos por trailers ficticios de atraccións e por anuncios. O elenco conxunto do filme inclúe a Rose McGowan, Freddy Rodriguez, Michael Biehn, Jeff Fahey, Josh Brolin, Marley Shelton, Naveen Andrews, Fergie, Bruce Willis, Kurt Russell, Rosario Dawson, Tracie Thoms, Mary Elizabeth Winstead e Zoë Bell.

## *Planet Terror* 
Nun pobo rural de Texas, a bailarina de striptease Cherry Darling decide abandonar o seu traballo e atopar outro no que poida usar os seus numerosos "talentos inútiles". Encóntrase co seu misterioso ex-mozo El Wray no Bone Shack, o restaurante propiedade de J.T. Hague. Mentres tanto, un grupo de militares, liderados polo demente Tenente Muldoon, fan negocios cun científico chamado Abby para adquirir cantidades industriais do axente bioquímico mortal coñecido como DC2. Muldoon descobre que Abby tiña máis DC2 do que dicía e ameázao con quitarllo. Abby libera intencionalmente o gas polo aire. O gas chega ó pobo e volve ós habitantes en criaturas grotescas e devoradores de homes, chamadas "sickos" polos humanos superviventes. Os veciños afectados son tratados polo sinistro Doutor William Block e a súa maltratada muller e anestesista Dakota. Como os pacientes se volven axiña violentos, Cherry e El Wray lideran un equipo de guerreiros improvisados para atopar un lugar seguro.

;Elenco
* Rose McGowan como Cherry Darling
* Freddy Rodriguez como El Wray
* Josh Brolin como Dr. William Block
* Marley Shelton como Dr. Dakota Block
* Jeff Fahey como J.T. Hague
* Michael Biehn como Sheriff Hague
* Bruce Willis como Tenente Muldoon
* Naveen Andrews como Dr. John "Abby" Abbington
* Rebel Rodriguez como Tony Block
* Michael Parks como Earl McGraw
* Nicky Katt como Joe
* Fergie como Tammy Visan
* Quentin Tarantino como Lewis
* Tom Savini como Deputado Tolo

## *Death Proof* 
Tres amigas – Arlene, Shanna e a disc jockey da radio "Jungle" Julia Lucai pasan a noite en Austin, Texas celebrando o aniversario de Julia, sen saber que son seguidas por un home misterioso nun Chevy Nova do 71. O home, Stuntman Mike, persegue as tres mozas co seu "death proof car" e acaba por matalas. Catorce meses despois, Stuntman Mike, agora en Tennessee e conducindo un Dodge Charger do 69, segue a outro grupo de mulleres – Lee, Abernathy, Kim e a stuntwoman Zoë cuxo Dodge Challenger do 70 proba ser un adversario digno

;Personaxes
* Kurt Russell como Stuntman Mike
* Rosario Dawson como Abernathy
* Vanessa Ferlito como Arlene "Butterfly"
* Jordan Ladd como Shanna
* Rose McGowan como Pam
* Sydney Tamiia Poitier como "Jungle" Julia Lucai
* Zoë Bell como Zoë
* Tracie Thoms como Kim
* Mary Elizabeth Winstead como Lee Montgomery
* Quentin Tarantino como Warren
* Michael Parks como Earl McGraw
* James Parks como Edgar Mcgraw
* Nicky Katt como Home do contador
* Marley Shelton como Dr. Dakota Block

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic